ועדת הכספים, כנסת 20, פרוטוקול מספר 1000, 2018-03-12 11:00

משה גפני: אני מתכבד לפתוח את ישיבת ועדת הכספים.

משה גפני: אנחנו מתחילים ברביזיה של מקבלי הרנטה מגרמניה.

משה גפני: אני מבקש לומר שאנחנו ביקשנו שני דברים לגבי ניצולי השואה.

משה גפני: אני חייב לשבח את שר האוצר ואת אנשי אגף התקציבים.

משה גפני: אנחנו ביקשנו לגבי ניצולי השואה, את הנושא של השאירים משנת 2011.

משה גפני: כאשר נפטר מישהו מניצולי השואה משנת, 2011 לא קיבלו את מלוא הסכום של השאירים כפי שקיבלו ב-2014.

משה גפני: על כן ביקשנו בתקציב להכניס בחוק שכל ניצול שואה יקבל את מלוא הסכום על השאירים ולא משנה אם זה ב-2014 או ב-2018 או ב-2011.

משה גפני: מדובר על 90 מיליון שקלים שהועברו בתקציב והוכנסו לחוק ההסדרים.

משה גפני: היה דיון לגבי הנושא הזה של מקבלי הרנטות מגרמניה.

משה גפני: ה-BEG.

משה גפני: מדובר על 60 מיליון שקלים.

משה גפני: הכנסנו את זה בחוק - - -

איתן ברושי: דוד, אתה מפריע לממשלה לתפקד.

איתן ברושי: אולי אלה השעות האחרונות של הממשלה עכשיו.

איתן ברושי: תנו לה לתפקד עכשיו.

איתן ברושי: נושא כזה חשוב.

משה גפני: הכנסנו בחוק את מקבלי ה-BEG.

משה גפני: ממשלת ישראל, במהלך השנים האחרונות, הוסיפה לניצולים תרופות, טיפולים רפואיים ודברים נוספים.

משה גפני: באמת הגענו למצב שנתנו לניצולים יותר מאשר מקבלים מקבלי ה-BEG מגרמניה והתוצאה של הדברים האלה הייתה שדווקא מקבלי הרנטות הגיעו למצב עם בעיות כלכליות קשות.

משה גפני: הבאנו לכאן את השגריר הגרמני שהסכים באופן עקרוני לכך שהם יעלו את הרנטה הגרמנית כדי לשלם לניצולים את הדברים החשובים האלה, אבל בגרמניה לא הייתה ממשלה, היא כוננה רק בשבוע שעבר.

משה גפני: זה ייקח זמן.

משה גפני: אנחנו מעריכים שהם יקבלו החלטה כדי להתאים את הרנטה הגרמנית לתמיכה ולקצבה שמקבלים בישראל.

משה גפני: לכן ביקשתי מאנשי משרד האוצר באופן זמני – הוועדה ביקשה וזאת הייתה החלטה שלנו – להוסיף 60 מיליון שקלים למקבלי הרנטה הגרמנית כדי שיקבלו את התרופות ואת הרופאים.

משה גפני: צריך לזכור שהם הקו הראשון של ניצולי השואה, אלה שמקבלים מגרמניה.

משה גפני: לכן העברתי את החוק שזה ייכנס לתוך התקציב ושהם יקבלו את הכסף הזה, אבל מכיוון שלא הייתה הסכמה, על זה עשיתי רביזיה.

משה גפני: אמרתי שעד שהם יסכימו, וכשהם יסכימו – אני אבטל את הרביזיה או שנפיל אותה.

משה גפני: לשמחתי הרבה הודיעו לי אתמול שהם מקבלים את זה.

משה גפני: השר הסכים להוסיף את ה-60 מיליון שקלים אלו ולכן הכללנו את זה בחוק.

משה גפני: אנחנו שמחים לבשר שגם בחלק הזה אנחנו ניתן להם את הכסף הזה.

משה גפני: אני רוצה לשבח את הרשות לניצולי השואה שנתנה לנו את כל הנתונים ועזרה לנו בעניין הזה, גם של האלמנות וגם הניצולים שמקבלים מה-BEG.

משה גפני: על כן אני מבטל את הרביזיה.

משה גפני: מכיוון שאני מבטל את הרביזיה, אין צורך להצביע.

משה גפני: לא, אני לא מבטל את הרביזיה.

משה גפני: אלעזר, אתה רוצה לומר משהו?

אלעזר שטרן: כן.

אלעזר שטרן: שני דברים.

אלעזר שטרן: גם אני רוצה לומר למשרד האוצר שזה דבר יפה וגם לך יושב ראש הוועדה.

אלעזר שטרן: אני יודע שבלעדיך זה לא היה מגיע לאן שזה הגיע.

אלעזר שטרן: אני מבקש להזכיר ששנינו יודעים שהכוונה הראשונה שלנו הייתה שהיא לא נמחקה ושמדינת ישראל תיקח אחריות שווה על כל ניצולי השואה.

אלעזר שטרן: הטיפול באלמנות ובאלמנים הוא טיפול בכיוון הזה ומאתמול להיום, זאת ההשוואה.

אלעזר שטרן: אנחנו יודעים שיש עוד הבדלים שאנחנו צריכים עוד להגיע לשם.

אלעזר שטרן: תודה.

משה גפני: אם נלך לבחירות, לא נספיק.

משה גפני: אבל אם לא נלך לבחירות, נספיק.

אלעזר שטרן: על זה לא אנחנו מחליטים.

אלעזר שטרן: לא יודע אם אתה מחליט, אבל אני בטוח לא מחליט.

משה גפני: אני מבקש מחברי הוועדה להצביע נגד הרביזיה כדי להפיל אותה ולהשאיר את המצב הזה כפי שהיה הסיכום.

משה גפני: מי בעד הרביזיה?

משה גפני: מי נגד?

משה גפני: בעד – אין

משה גפני: הרביזיה לא נתקבלה.

משה גפני: פה אחד הרביזיה לא התקבלה.

משה גפני: כפי שאמרתי, אני מודה לאוצר ואני מודה לחברי הוועדה.

מוסי רז: עם אחדות כזאת אפשר ללכת לבחירות.

משה גפני: אני מודה לכם.

משה גפני: תודה.

משה גפני: אני עובר לצו תעריף המכס ואני מבקש לדחות את הנושא לשעה מאוחרת יותר.